open-index/open-wikipedia-markdown huggingface dataset:
Ymnos eis tin Eleftherian

**Ymnos eis tin Eleftherian**, katharevusa: Ύμνος εις την Ελευθερίαν (*Ymnos eis tin Eleftherian*),  je grécka hymna, neskôr i cyperská.

## Dejiny hymny
Grécka hymna pochádza z básne, ktorá by sa slovensky dala vzletne preložiť ako „Chválospev slobode“. *Eleftheria* (*Sloboda*) je dodnes obľúbené grécke ženské meno, ktoré sa vzťahuje k starovekej Aténe. Báseň obsahujúcu 158 veršov napísal vtedy ešte mladý národný básnik Dionysios Solomós, ktorého inšpiroval boj gréckeho národa v revolúcii roku 1821. Hymna ospevuje hrdinstvo gréckych bojovníkov, popisuje ich utrpenie a obetavosť, odsudzuje politiku mocností voči Grécku. 

O sedem rokov neskôr známy hudobník, Nikolaos Mantzaros, zložil hudbu. Dielo si získalo obľubu a priazeň gréckeho kráľa Ottona I. ktorý odmenil oboch autorov. Avšak oficiálnou hymnou zostala naďalej nemecká cisárska hymna. Až po abdikácii kráľa parlament prijal za hymnu dielo Soloma a Mantzara. Melódia piesne je zvláštnym netypickým metrom, ktorý pochádza z ľudového tanca tsamiko. 

V roku 1865 zaviedol grécky kráľ Juraj I. štátnu hymnu Grécka. Guinessova kniha rekordov ju uvádza ako najdlhšiu pieseň tohoto druhu (158 veršov). Spieva sa však iba prvá sloha. Od roku 1966 je *Ymnos eis tin Eleftherian* zároveň hymnou Cypru. Cyperskí Turci sa však hlásia k hymne tureckej. Východiskom z tejto situácie môže byť oznamovaná zmena najdôležitejšej národnej piesne.

## Text a slovenský preklad hymny

Keď sa hymna spieva posledné dva verše sa opakujú 3-krát.

## Referencie

## Pozri aj
* Grécko
* Vlajka Grécka
* Štátny znak Grécka

## Externé odkazy
* Michał Bzinkowski , Eleuthería ē Thánatos!, The idea of freedom in modern Greek poetry during the war of independence in 19th century. Dionysios Solomos’ “Hymn to Liberty” 
* Neugriechische Volksgesänge, Johann Matthias Firmenich (knihy Google)
* Hymna zo všetkými 158 veršami 

## Zdroj

Hymna
Grécko
Hymna
Rada piatich starších

**Rada piatich starších** alebo **päť Tairó** (五大老 - *go-tairó*) bola rada vytvorená Hidejošim Tojotomim, aby vládla Japonsku namiesto jeho syna Hidejoriho, kým nedosiahne plnoletosť. Hidejoši si vybral do Rady svojich piatich najmocnejších daimjóv: Hideie Ukita, Tošiie Maeda, Kagekacu Uesugi, Terumoto Móri, a svetoznámeho Iejasu Tokugawu. (Takakage Kobajakawa bol tiež jeden zo starších, no zomrel skôr ako Hidejoši.)

Hidejoši dúfal, že členovia Rady budú na seba navzájom dohliadať, aby niekto nezískal prevahu. To sa nestalo, hoci ihneď po Hidejošiho smrti v roku 1598 sa starší rozdelili do dvoch táborov, v ktorých bol 'Tokugawa' a 'ostatní'. Mier pretrval až do polovice roku 1600 a bol ukončený v tomto roku bitkou pri Sekigahare, ktorá ukončila nie veľmi stabilný mier, ktorý nastal po tom ako Hidejori začal žiť a riadiť hrad Osaka.

## Pozri aj
* Päť splnomocnencov

## Zdroje

Kategória:Dejiny Japonska
Kategória:Obdobie Sengoku
Štátny znak Grécka

[thumb|Štátny znak [Grécko|Grécka]]
[thumb|Štátny znak [Grécko|Grécka – farebná verzia (neoficiálna)]]

**Súčasný štátny znak [[Grécko|Grécka]]** sa používa od 7. júla 1975. Je ním modrý štít, do ktorého je položený biely (strieborný) heroldský kríž. Okolo štítu je zelený vavrínový veniec s plodmi.

Modrá farba symbolizuje more, kríž kresťanskú vieru a vavrínový veniec Staroveké Grécko.

## Historický vývoj znaku

Súbor:Greek CoA (1831-1863).svg| Štátny znak Grécka 1833 – 1862 
Súbor:Royal Coat of Arms of Greece.svg|Veľký štátny znak Gréckeho kráľovstva 1863 – 1924 a 1935 – 1973 
Súbor:Greek_Royal_Arms.svg|Malý štátny znak Gréckeho kráľovstva 1863 – 1924 a 1935 – 1973


## Pozri aj
* Grécko
* Vlajka Grécka

## Zdroj

Kategória:Štátne symboly Grécka
Grécko
Akrotatos (kráľ Sparty)

**Akrotatos** () bol kráľom v Sparte od roku 265 pred Kr. do roku 262 pred Kr. Pochádzal z kráľovskej rodiny Agiovcov. Jeho spolukráľom z kraľovskeho rodu Eurypontovcov bol Eudamidas II. (275 – 244 pred Kr.).

Bol synom a nástupcom Area I., ktorý  v roku 265 pred Kr. zomrel v boji počas Chrémonidovej vojny pri Korinte. Akrotatos si ako mladý korunný princ začal nezákonný milenecký vzťah s Chilonis, ktorá bola mladou manželkou otcovho strýka Kleonyma. Kleonymos bol už v minulosti sklamaný, keď ho gerúzia nezvolila za kráľa Sparty.

Po tom všetkom v roku 272 pred Kr. Kleonymos okamžite opustil Spartu a v Macedónii požiadal Pyrrha Epirskeho o vojenskú podporu na ovládnutie Sparty. Pyrrhos súhlasil, lebo zamýšľal víťazstvom získať kontrolu nad celým Peloponézom. Využili neprítomnosť kráľa Area, ktorý bol s 2 000 vojakmi na vojenskej expedícii na Kréte a zaútočili. Vojsko Sparty porazili v otvorenom boji, ale dobyť Spartu sa im nepodarilo. Akrotatos organizoval obranu Sparty a vďaka udatnosti obrancov vydržali, kým sa jeho otec Areus s vojskom vrátil a  aj za pomoci vojska z Argu Spartu ubránili. Pyrrhos hneď potom zaútočil na Argos, kde zomrel pri pouličných bojoch.

Akrotatos sa po týchto udalostiach oženil s Chilonis a keď otec Areus v roku 265 pred Kr. zomrel, stal sa kráľom Sparty. Vládol krátko, do roku 262 pred Kr. V  bitke proti tyranovi Aristodemovi pri Megapolise padol, krátko potom mu Chilonis porodila syna Area, ktorý sa stal jeho následníkom.
## Zdroje

* Plutarchos, *Pyrrhos*
* Pausanias (geograf), *Periégésis tés Hellados*
* Filarchos z Atén, *História v 28 knihách *

Kategória:Vládcovia Sparty
Kenneth Iverson

**Kenneth Eugene Iverson** (* 17. december 1920, Camrose, Alberta, Kanada – † 19. október 2004, Toronto, Ontário, Kanada) bol kanadský informatik. Je známy predovšetkým ako autor programovacieho jazyka APL, ktorý vyvinul v roku 1962. V roku 1979 dostal Turingovu cenu za prínos v oblasti teórie programovacích jazykov, matematickej notácie a za vývoj jazyka APL. Je po ňom pomenovaná Iversonova cena, ktorú udeľuje ACM za zásluhy na programovacom jazyku APL.

Kategória:Kanadskí informatici
Kategória:Priekopníci informatiky
Kategória:Tvorcovia programovacích jazykov
Kategória:Držitelia Turingovej ceny
Kategória:Osobnosti z Alberty
Peter Naur

**Peter Naur** (* 25. október 1928, Frederiksberg, Dánsko – † 3. január 2016, Herlev, Dánsko) bol dánsky informatik. Titul PhD. získal v roku 1957 za oblasť astronómie, ale neskôr sa preorientoval na informatiku. Je známy predovšetkým ako spoluvynálezca (spolu s Johnom Backusom) Backusovej-Naurovej formy, ktorá je asi najpoužívanejším spôsobom popisu syntaxe programovacích jazykov. Spolupodieľal sa tiež na vývoji programovacieho jazyka ALGOL 60, za čo v roku 2005 dostal Turingovu cenu.

Naur bol odporcom názvu *počítačová veda* (ang. *computer science*), naopak, presadzoval vlastný termín *datalógia*, ktorý sa používa v Dánsku a Švédsku ako *datalogi*. Bol tiež presvedčeným empiristom, vyhlasoval, že nie je možné získať hlbšie pochopenie súvislostí, než aké je možné nadobudnúť priamym pozorovaním. V poslednom období pracoval na vlastnej teórii ľudského uvažovania.

## Referencie

Kategória:Dánski informatici
Kategória:Dánski astronómovia
Kategória:Priekopníci informatiky
Kategória:Tvorcovia programovacích jazykov
Kategória:Držitelia Turingovej ceny
Klaus Knopper

**Klaus Knopper** (* 1968, Ingelheim, Nemecko) je nemecký informatik. Je známy najmä ako autor Knoppixu - populárnej "live" distribúcie operačného systému Linux. Je tiež autorom distribúcie Gnoppix.

Kategória:Narodenia v 1968
Kategória:Nemeckí informatici
Kategória:Nemeckí programátori
Kategória:Linux
Karamanliovia

**Karamanliovia** (zastarano *Karamani*, gr. Καραμανλήδες - Karamanlides, tr. Karamanlılar) sú etnickí Gréci, pôvodom z Anatólie, ktorí do Grécka prišli v roku 1923 po Grécko-tureckej výmene obyvateľstva. Rozprávali po turecky, ale vyznávali grécke ortodoxné náboženstvo.

## Dejiny

Karamanliovia žili predovšetkým v centrálnej a južnej Anatólii v kraji Kapadócia, Pisídia a Kilikia. V južnej Pisídii žili Gréci už od mykénskeho obdobia, konkrétne tu žil grécky kmeň Achájcov. V Kilíkií žili Gréci od gréckej kolonizácie a pribudlo ich ešte po výpravách Alexandra Veľkého. Do Kapadócie prišli Gréci aj počas helenizmu, po Alexandrových výpravách, kde sa premiešali s pôvodným obyvateľstvom a helenizovali ho. Už od 1 stor. sa tu rozmáha kresťanstvo. Od 11 stor. sem však začínajú prenikať Turci a väčšina Grékov zo strednej Anatólie sa islamizovala a teda poturčila. Menšina kresťanských Grékov, teda predkovia Karamanliov, začala rozprávať po turecky, ale uchovali si svoju grécku identitu a náboženstvo. Na zápis turečtiny však používali grécku abecedu. Karamaliovia, tak ako aj iní Maloázijskí Gréci, tvorili predovšetkým vzdelanú vrstvu obyvateľstva. Často to boli bohatí obchodníci, podnikatelia, lekári, právnici, spisovatelia a filozofi. V 20 stor. boli ich najdôležitejšími mestami Adana, Antalya, Alanya, Filadelfia, Isparta, Kesaria, Konya či Mersin. Sami seba označovali ako tureckohovoriacich kresťanov gréckeho pôvodu. V roku 1923 boli súčasťou Grécko-tureckej výmeny obyvateľstva, bolo ich približne 100 000 a boli usadení v Macedónii, Trácii a v Atike.

## Zdroje
Ν. Παυλίδης/Ο μικασιατικός ελληνισμός

## Odkazy

* *Choros Macherion*- http://www.youtube.com/watch?v=oV7SX6Yi3C8&feature=related

Kategória:Turkické národy
Kategória:Gréci
Višňovská dolina

náhľad|Pohľad na ústie z Goleštanu

**Višňovská dolina** je dolina v Lúčanskej Fatre pri obci Višňové. Je dlhá približne  a preteká ňou potok Rosinka.

## Poloha
Nachádza sa v centrálnej oblasti pohoria, v geomorfologickom podcelku Lúčanská Fatra a jej časti Lúčanské Veterné hole. Dolina leží v Žilinskom kraji, v okrese Žilina a na katastrálnom území obce Višňové. 

Tiahne sa od obce Višňové juhovýchodným smerom na úpätie vrchu Minčol (). Zo severovýchodu ju vymedzuje hrebeň, vedúci vrchmi Hoblík () a Suchárová () na dominantný Minčol. Z neho vedie hrebeň severozápadným smerom cez Skalnatú (), Hornú roveň (), Dolnú roveň () a Valientov diel (). Do Žilinskej kotliny, resp. podcelku Žilinská pahorkatina vyúsťuje nad obcou Višňové v nadmorskej výške okolo  V tejto lokalite sa na pravom brehu Rosinky nachádza na severozápadnom úpätí Hoblíka Višňovská jaskyňa.

Dolina je tvorená najmä dolomitmi a v minulosti tu boli pokusy o ťažbu zlata. Je známa svojimi horolezeckými terénmi, ktoré sem lákajú najmä jednou z najťažších lezeckých stien u nás - cestou „Panter 8b+“. Na Hoblíku je vytvorená ferata. V oblasti sú významné pramene pitnej vody. 

V sedle medzi Valientovým dielom a Dolnou rovňou sa nachádza lyžiarsky areál Holý diel. V doline sa nachádza vetracia šachta diaľničného tunela Višňové.

## Referencie

## Iné projekty

## Externé odkazy
* Poloha na turistickej mape

Kategória:Doliny Malej Fatry
Kategória:Višňové (okres Žilina)
Clube de Regatas do Flamengo

**Clube de Regatas do Flamengo**, bežnejšie označovaný jednoducho ako **Flamengo**, je brazílsky športový klub so sídlom v Rio de Janeiro, v susedstve Gávea, známy najmä vďaka svojmu profesionálnemu futbalovému tímu.

Klub bol prvýkrát založený v roku 1895 konkrétne ako veslársky klub a svoj prvý oficiálny futbalový zápas odohral až v roku 1912. Tradičná uniforma Flamenga obsahuje červeno-čierne pruhované tričká s bielymi šortkami a červeno-čierne pruhované ponožky. Flamengo zvyčajne hráva svoje domáce zápasy na Maracanã, národnom štadióne Brazílie, od jeho dokončenia v roku 1950, s niekoľkými výnimkami v posledných rokoch. Od roku 1969 je sup (portugalsky: urubu) najuznávanejším maskotom Flamengo.

Flamengo sa etablovalo ako jeden z najúspešnejších brazílskych športových klubov v 20. storočí počas éry štátnych líg v Brazílii, keď získali niekoľko titulov Campeonato Carioca (štátna liga Rio de Janeiro) pred založením prvého brazílskeho národného futbalového šampionátu v roku 1959. Odvtedy zostali úspešní v brazílskom futbale, keď vyhrali 8 Campeonato Brasileiro Série A, vrátane 1987 Copa União, 3 Copa do Brasil a rekordných 37 Campeonato Carioca. Je jedným z troch klubov, ktoré nikdy nezostúpili z brazílskej Serie A. V juhoamerických a celosvetových súťažiach sú najvyššími úspechmi klubu dobytie Copa Libertadores v rokoch 1981 a 2019 a Interkontinentálneho pohára 1981 proti Liverpool na čele s hráčom Zico. Najzúrivejšie a najdlhšie trvajúce súperenie Flamenga je s ďalšou „veľkou štvorkou“ v Riu de Janeiro: Fluminense, Botafogo a Vasco da Gama.

Flamengo je najpopulárnejším klubom v Brazílii s viac ako 40,2 miliónmi priaznivcov v roku 2020. Je to tiež najbohatší a najhodnotnejší futbalový klub Brazílie s ročným príjmom 950,0 milióna R$ (163,04 mil. €) a ocenením viac ako 2,9 miliardy R$ ( 469,21 milióna €).

## Úspechy

## Referencie

## Iné projekty

## Externé odkazy
* 


Kategória:Brazílske futbalové kluby
Kategória:Brazílske športové kluby
Kategória:Futbalové kluby založené v 1895
Pierre Littbarski

**Pierre Michael Littbarski** (* 16. apríl 1960, Nemecko) je nemecký futbalový tréner a bývalý hráč.
Je majstrom sveta v drese Nemecka v roku 1990. Získal tiež striebornú medailu na majstrovstvách v rokoch 1982 a 1986. Bol známy svojimi driblérskymi schopnosťami.

## Hráčska kariéra
Littbarski odohral väčšinu svojej aktívnej hráčskej kariéry v drese 1. FC Kolín. V jeho drese vyhral Nemecký pohár v roku 1983 a trikrát získal druhé miesto v  Bundeslige (1982, 1989 a 1990).  Hrával aj za za Racing Club de Paris v Ligue 1 a takisto za JEF United a Brummel Sendai v Japonsku. Hrával na pozícií podporného útočníka, neskôr prešiel na post útočného stredopoliara
Jeho gól zo zápasu proti Werderu Brémy z roku 1985 získal ocenenie Góla roka.

## Trénerská kariéra
V roku 1999 začal tréneovať japonský klub Yokohama FC, a v tejto pozícií vybojoval klubu postup do druhej ligy. V rokoch 2001 až 2002 pôsobil v Nemecku v kluboch Bayer 04 Leverkusen a MSV Duisburg. V roku 2003 sa vrátil do Jokohamy, ktorú viedol jednu sezónu. V rokoch 2005 a 2006 bol trénerom austrálskeho FC Sydney. Sydney doviedol k titulu v roku 2005 a k účasti na Majstrovstvách klubov. Neskôr pôsobil v japonskom klube Avispa Fukuoka a íranskom klube Saipa Teherán. Od 4. novembra 2008 je trénerom švajčiarskeho klubu FC Vaduz.

## Úspechy
73 zápasov za Západné Nemecko - 18 gólov.
* Majstrovstvá sveta 1982: &nbsp;Druhé miesto
* 1984 Euro: &nbsp;Prvé kolo
* Majstrovstvá sveta 1986: &nbsp;Druhé miesto
* Majstrovstvá Európy vo futbale 1988: &nbsp;Semifinalista
* Majstrovstvá sveta 1990: &nbsp;Víťaz
* Pohár UEFA: Druhé miesto 1986

## Externé odkazy
* Pierre Littbarski-Medzinárodné zápasy
*TSV Bayer 04 Leverkusen Who's Who

## Zdroj

Kategória:Nemeckí národní futbalisti
Kategória:Nemeckí futbaloví tréneri
Kategória:Hráči 1. FC Köln
Kategória:Hráči JEF United Ichihara Chiba
Kategória:Hráči RC Paris
Kategória:Majstri sveta vo futbale
Kategória:Hráči Majstrovstiev sveta vo futbale 1982
Kategória:Hráči Majstrovstiev Európy vo futbale 1984
Kategória:Hráči Majstrovstiev sveta vo futbale 1986
Kategória:Hráči Majstrovstiev Európy vo futbale 1988
Kategória:Hráči Majstrovstiev sveta vo futbale 1990
Kategória:Osobnosti z Berlína
Dub techno

**Dub techno** (tiež **techno-dub**) je hudobný štýl spadajúci pod techno.

Je to fúzia štýlov dub house / dub a minimal techno.

Pre dub techno je charakteristická minimalistická štruktúra skladieb a vlastnosti či efekty prevzaté z dubu. Vďaka takýmto vlastnostiam je dub techno veľmi atmosférický hudobný štýl plný ozvien alebo fázovania.

## Interpreti
* Basic Channel
* Convextion
* cv313
* DeepChord
* Echospace
* Maurizio
* Pole
* Porter Ricks
* Rhythm & Sound
* Rod Modell
* Scion
* Thomas Fehlmann

## Vydavateľstvá
* Basic Channel / Maurizio / Rhythm & Sound
* Echospace [Detroit]
* Chain Reaction

Kategória:Techno hudobné žánre
NHL 1931/1932

**Sezóna 1931/1932** bola 15. sezóna NHL. Víťazom Stanley Cupu sa stal tím **[[Toronto Maple Leafs]]**. Kvôli finančným problémom sa tímy Philadelphia Quakers a Ottawa Senators nezúčastnili. Celok Ottawa Senators sa nakoniec zúčastnil o sezónu neskôr.

Počet účastníkov tak bol znížený na 8.

## Konečná tabuľka základnej časti
### Kanadská divízia

### Americká divízia

## Play-off

## Ocenenia

### Kanadské bodovanie
*Note: GP = Odohrané zápasy, G = Góly, A = Asistencie, PTS = Body, PIM = Trestné minúty*

### All-Star tím

## Debuty v lige
* Art Coulter, Chicago Black Hawks
* Earl Seibert, New York Rangers
* Ott Heller, New York Rangers

## Posledný zápas v lige
* Georges Boucher, Chicago Black Hawks
* Art Gagne, Detroit Falcons
* Carson Cooper, Detroit Falcons

## Zdroj

Kategória:Ročníky NHL
Kategória:Ľadový hokej v 1931
Kategória:Ľadový hokej v 1932
Zoznam filmových článkov/?

Tento index bol automaticky vygenerovaný podľa tejto kategorizácie. Obsahuje **5** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ?
… a spravodlivosť pre všetkých… kone na betóne

## ?m
„Marečku, podejte mi pero!“

## ?s
Àstrid Bergès-Frisbey

## ?u
’u’

Kategória:Zoznamy filmových článkov
Exoterika

***Exoterika*** je prvý album speváka Mira Jaroša. 
## O albume
Album, na ktorom spolupracovalo viacero hostí obsahuje dvanásť piesní pospájaných intrami. Nahrával sa v štúdiách Village music, producenta Gerryho Wlodawského, ktorý spolupracoval s hudobníkom Veitom Waymanom. Prvý singel „Yalla Yalla“ vyšiel v auguste 2005. Orientálne vokály a rytmy sprevádzajú slovenské texty, väčšinu z nich napísal Daniel Hevier. Druhý rádiový singel „Šamanka“, ktorého videoklip patril v októbri 2005 k najhranejším videoklipom na hudobnej stanici Music Box sa niesol v podobnom duchu. 

Spevák spieva na albume v rôznych jazykoch (hebrejsky, francúzsky, španielsky, anglicky aj africkým dialektom). Pieseň „Predstav si“ rozpráva o utrpení zeme a Ivan Hartsmann spieva modlitby, „Príď“ obsahuje vokály ženy z ďalekého Východu, „7 seconds“ je coververzia, ktorú Jaroš prespieval ako duet so Zdenkou Prednou, v „Honolulu Bahamy“ spieva aj Robo Mikla. Na albume sa nachádza tiež dokumentárny videoklip, ktorý vytvoril Juraj Dosza. Mapuje Jarošov pobyt v Izraeli a obsahuje zábery z nahrávacieho štúdia. 

Single z albumu sa výrazne nepresadili v slovenských hitparádach a množstvo kritikov prijalo debut rozpačito. Po troch mesiacoch od vydania sa však stal platinovým. 

## Zoznam skladieb
# „Intro: rádio“
# „Rošambó“
# „Intro: Lúšti v húšti“
# „Šamanka“
# „Yalla yalla“
# „Intro: Haló, kto je tam?“
# „Seven seconds“ (duet so Zdenkou Prednou)
# „Intro: Z vidieka do džungle“
# „Afrika“ (feat. Ibi Maiga)
# „Intro: Rituál“
# „Čas bubnov“ (feat. Helicó)
# „Príď“
# „Intro: Dážď“
# „Mishtagea“
# „Intro: Čo ide teraz?“
# „Aguas claras“
# „Intro: Vesmír“
# „Predstav si“
# „Na chvíľu“
# „Bonus "Honolulu Bahamy“ (duet s Robom Miklom)
*Videobonus: Videoklip: „O príprave albumu“

## Single z albumu
* „Yalla Yalla“
* „Šamanka“
* „Na chvíľu“
* „Mishtagea“
* „Honolulu Bahamy“

## Referencie


## Externé odkazy
*Oficiálna stránka Mira Jaroša

Kategória:Debutové  albumy
Kategória:Hudobné albumy z 2005
Kategória:Albumy Mira Jaroša
Hydrogénsíran sodný

thumb|right|200px|NaHSO<sub>4</sub>
**Hydrogénsíran sodný** je sodno-vodíková soľ kyseliny sírovej. Chemický vzorec je NaHSO4.

## Výroba
Vyrába sa reakciou kuchynskej soli s kyselinou sírovou:
::NaCl + H2SO4 → HCl + NaHSO4
Pri výrobe takýmto spôsobom treba dodržiavať bezpečnosť, pretože uniká plyn chlorovodík, ktorý v spojení s očami oči rozožerie.

Sodný
Kategória:Zlúčeniny sodíka
514 ii
Flamengo

**flamengo** môže byť:
* hodvábna, zvyčajne jednofarebná tkanina s ľahko zvlneným ripsovým povrchom, používaná na letné dámske šaty
* zastarano: vodný vták plameniak, pozri plameniakovité

**Flamengo** môže byť:
* brazílsky športový klub, pozri Clube de Regatas do Flamengo
* česká rocková kapela z rokov 19661972, pozri Flamengo (hudobná skupina)

## Referencie

## Pozri aj
* flamenco (španielsky hudobno-tanečný žáner)
Areus II.

**Areus II.** (iné názvy: **Áreus II., Areios II., Áreios II.**; ) bol kráľ Sparty od roku 262 pred Kr. do roku 254 pred Kr. Pochádzal z kráľovského rodu Agiovcov. Jeho spolukráľom z kráľovskej rodiny Eurypontovcov bol Eudamidas II. (275 – 244 pred Kr.).

Jeho otcom a predchodcom na tróne bol Akrotatos, ktorý ešte v mladom veku zomrel v roku 262 pred Kr. v bitke proti tyranovi Aristodemovi pri meste Megapolis. Matka Chilonis ho porodila až po smrti otca. Areus sa hneď po narodení z rozhodnutia eforov stal kráľom Sparty. Keďže bol kvôli veku nespôsobilý vládnuť, za jeho opatrovníka mu určili Leónida, aj keď ten bol synom zradcu Kleonyma, ktorý v roku 272 pred Kr. spolu s Pyrrhom napadli Spartu; bol to jeho posledný zostávajúci príbuzný z kráľovského rodu Agiovcov.

Areios vo svojich ôsmich rokoch vážne ochorel a chorobe podľahol. Spartský trón po ňom obsadil jeho opatrovník Leónidas.

## Zdroj
* Plutarchos, *Agis, 3*

Kategória:Vládcovia Sparty
Zoznam epizód seriálu Hrozba z temnoty – 2. séria

Druhá séria seriálu ***Supernatural*** (***[[Hrozba z temnoty]]***), od tvorcu Erica Kripkeho, mala svoju premiéru 28. septembra 2006. Dej je zameraný na dvoch bratov, Sama a Deana Winchestrovcov, ako sa snažia dostať a zabiť Azazela, ktorý je zodpovedný za smrť ich rodičov. Zároveň sa snažia odhaliť jeho diabolský plán so Samovymi schopnosťami a inými špeciálnymi deťmi, ktoré boli vybrané samotným žlto-okým démonom. 

## Obsadenie
*Podrobnejšie informácie nájdete na stránke [[Postavy zo seriálu Hrozba z temnoty]]*

Postavy, ktoré sa najviac vyskytujú v 2. sérii:
;Dean Winchester
;Sam Winchester
;Joanna Harvelle
;Ellen Harvelle
;Špeciálne deti
;Bobby Singer
;Ash

## Druhá séria: 2006-2007

## Nadprirodzené bytosti
Nadprirodzené bytosti, ktoré sa vyskytli v 2. sérii:

;Grim Reaper (Smrtka)
;Duch
;Upír
;Zombie
;Križovatkový démon
;Menič
;Démon
;Trickster
;Vlkolak
;Džin

## Externé odkazy
* Podrobné popisy epizód seriálu Supernatural (2. séria) 
* ''Supernatural (2. séria)'' v Internetovej databáze filmov
* Skladby použité v seriáli Supernatural

!
Svetový rebríček (snooker)

Snookerový rebríček je systém usporiadania snookerových hráčov, aby sa rozlíšila automatická kvalifikácia a nasadenie hráčov do turnajov. Sú udržiavané športovou asociáciou WPBSA (World Professional Billiards and Snooker Association).

## Rebríčky v jednotlivých rokoch

2000/2001
2001/2002
2002/2003
2003/2004
2004/2005
2005/2006
2006/2007
2007/2008
2008/2009
2009/2010

## Provizórny rebríček

Keďže oficiálny rebríček sa počíta iba raz za rok, tak je tu aj provizórny rebríček, aby si mohli hráči skontrolovať svoju aktuálnu pozíciu. Okrem informatívneho charakteru však nemá žiadnu inú funkciu.

Aktuálny provizórny rebríček (sezóna 2009/2010)

Kategória:Snooker
Valerij Georgijevič Karpin

**Valerij Georgijevič Karpin** (; * 2. február 1969, Narva, ZSSR) je bývalý profesionálny ruský futbalový stredopoliar. V roku 2008 sa stal riaditeľom klubu Spartak Moskva a o rok neskôr jeho hlavným trénerom.

## Klubová kariéra
Na klubovej úrovni Karpin hrával za Fakel Voronež (1989), Spartak Moskva (1990-94), Real Sociedad (1994-96 a 2002-05), Valenciu (1996-97), a Celtu Vigo (1997-2002). Karpin získal ocenenie *Ruský futbalista roka* v roku 1999. Svoju kariéru ukončil v roku 2005, kedy hrával za Sociedad. Vrátil sa v roku 2007 ako hráč štvrťoligového klubu Coruxo FC.

## Reprezentačná kariéra
Za Rusko odohral celkovo 72 zápasov, v ktorých strelil 17 gólov (jeden zápas odohral aj za SNŠ). Bol strelcom prvého gólu Ruského mužstva (po zániku ZSSR), v zápase proti Mexiku 17. augusta 1992. Karpin reprezentoval Rusko na Majstrovstvách sveta 1994, Eure 96 a na Majstrovstvách sveta 2002.

## Úspechy
### Klubové
*  **[[FC Spartak Moskva|Spartak Moskva]]**
** Ruská liga: 1992, 1993, 1994
** Ruský pohár: 1992
*  **[[Celta de Vigo|Celta Vigo]]**
** Pohár Intertoto UEFA: 2000

## Externé odkazy
* Valerij Karpin na stránke RSSSF

## Zdroj

Kategória:Narodenia v 1969
Kategória:Ruskí futbalisti
Kategória:Hráči FK Spartak Moskva
Kategória:Hráči Real Sociedad
Kategória:Hráči Valencia CF
Kategória:Hráči Celta de Vigo
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 1996
Šabľa

::*V slangu šabľa znamená aj dávenie alebo vývratok, pozri pod [[vracanie (medicína)]]*.
thumb|Nákres šable.
[thumb|[Francúysko|Francúzska šabľa používaná námornými dôstojníkmi v 19. storočí]]
**Šabľa** je sečná zbraň zvyčajne zakriveného tvaru s ostrím na jednej strane, môže ale byť aj priama a obojstranná. V histórii bola veľmi obľúbená a používaná od stredoveku až po začiatok 20. storočia.

## Iné projekty

Kategória:Sečné zbrane
Šok (medicína)

**Šok** je ťažký stav, ktorý bezprostredne ohrozuje život. Vyznačuje sa zníženým zásobovaním orgánov krvou. Postupne zlyháva funkcia jednotlivých orgánov a sústav orgánov. Ohrozuje funkciu tzv. životne dôležitých orgánov.

## Rozdelenie

### Kardiogénny šok
Vzniká ak srdce nedokáže udržať minútový výdaj krvi, t. j. keď zlyhá ako pumpa. Pri znížení minútového výdaja sa zapoja obranné mechanizmy. Najdôležitejším je zúženie malých arteriol- ich generalizovaná vazokonstrikcia. Niekedy je tento mechanizmus neúčinný a preto sa podávajú vazokonstrikné lieky a ak sa táto liečba preženie, je potrebné podať vazodilatačné lieky. Ak sa nepodarí udržať minútový objem srdca, do jednotlivých orgánov sa nedostane krv a nastane rozvrat vnútorného prostredia a následne smrť.

### Hypovolemický  šok
Vzniká:
*  pri strate krvi (pri krvácaní do telových dutín, vonkajšie krvácanie)
*  pri strate plazmy (popáleniny)
*  pri strate telových tekutín (ťažká dehydratácia)

Strata tekutín nižšia, ako 10 % ich celkového objemu sa spravidla neprejaví. Ak chýba 30-60 % tekutín, rozvíja sa ťažký život ohrozujúci hypovolemický šok. Redukcia objemu nad 60 % sa rovná smrti. Organizmus sa snaží nedostatok tekutín nahradiť a preto nastane vasokonstrikcia na úkor ostatných orgánov.

### Septický šok
Bakteriotoxický šok vzniká pri sepse gramnegatívnymi mikroorganizmami. Pri ich rozpade sa uvoľňuje množstvo toxických látok, ktoré sa dostanú do krvného obehu. Spôsobujú vazodilatáciu a tým navodia príznaky šoku v tele.

## Klinický obraz
* neuropsychické zmeny: nepokoj, zmätenosť, apatia, ospalosť až kóma
* zmeny na koži: pacient je bledý, má chladnú a spotenú kožu, niekedy aj periférna cyanóza
* zmeny krvného tlaku: hl. nálezom pri šoku je nízky tlak, niekedy nie je merateľný bežným spôsobom, príznakom je aj zmenšenie rozdielu medzi systolickým a diastolickým tlakom.
* zmeny pulzu: pulz je väčšinou plytký, rýchly, nitkovitý a niekedy nehmatný
* zmeny dýchania: spravidla pacient hyperventiluje

Kategória:Patofyziológia
Kategória:Prvá pomoc
Kategória:Urgentné stavy
Kategória:Zranenia
Tupolev SB-2

**Tupolev SB-2** bolo sovietske bombardovacie lietadlo používané v druhej polovici 30. rokov a na začiatku druhej svetovej vojny.
thumb|right|Fínsky Tupolev SB-2

## Vznik a vývoj
Prototyp sovietskeho ľahkého bombardéra Tupolev SB-2 vzlietol pod označením ANT-40 prvýkrát v roku 1934. Do výzbroje letectva sa dostal v roku 1936. Svojou rýchlosťou zaujal aj československých vojenských expertov, ktorí prejavili záujem o nákup a licenciu. Lietadlo sa zúčastnilo Španielskej občianskej vojny na strane republikánov, kde v rýchlosti prekonal aj väčšinu stíhacích lietadiel Frankistov. Po ukončení bojov sa SB-2 dostal do výzbroje španielskej armády, ďalšie kusy získala Čína. Od roku 1938 sa vyrábal vylepšený typ SB-2bis. Tieto lietadlá sa zúčastnili bojov v Zimnej vojne, pričom fínske letectvo niekoľko kusov ukoristilo. Výroba SB-2 sa ukončila v roku 1941. Počas bojov na východnom fronte sa stroje ukázali ako slabo pancierované a pomalé. Boli nahradené modernejšími typmi, predovšetkým strojmi Pe-2.

## SB-2 v Československu
SB-2 sa vyrábal v licencii uzavretej v roku 1937 tiež v Česko-Slovensku pod označením B-71 v továrňach Avia a Aero. Súčasťou dohody boli aj dodávky strojov zo Sovietskeho zväzu, dokiaľ sa nerozbehne výroba v Československu. Celkom Československé letectvo získalo 61 kusov B-71 (36 kusov neskôr odkúpilo Bulharsko).

## Technické údaje SB-2
* **Rozpätie**: 
* **Dĺžka**: 
* **Nosná plocha**: 
* **Prázdna hmotnosť**: 
* **Vzletová hmotnosť**: 
* **Motor**: 2x VK-100, neskôr M-100A s výkonom 840 k. SB-2bis mali motory M-103 s výkonom 1&nbsp;100&nbsp;k.

## Výkony
*náhľad|Tupolev SB 2M-103 od 38. SBAP, leto 1939**Maximálna rýchlosť**: /h, (SB-2bis: /h)
* **Dostup**: 
* **Dolet**: 100-
* **Plošné zaťaženie**: /m²
* **Pomer hmotnosť/výkon**: 0,18&nbsp;kW/kg

## Výzbroj
* 6x guľomet ŠKAS kalibru 
* jedna  bomba alebo šesť  bômb

## Zdroj

## Iné projekty

Kategória:Lietadlá druhej svetovej vojny
Kategória:Sovietske bombardovacie lietadlá
SB002
Šok

**Šok** môže byť:
* v medicíne:
** celková reakcia organizmu na závažný súbor príznakov ohrozujúcich život, najmä akútne zlyhanie krvného obehu, pozri šok (medicína)
** umelo vyvolaný otras ako liečebná metóda, pozri napr. elektrický šok
* hovorovo: akútna stresová reakcia
* v ekonómii: prudká a/alebo neočakávaná exogénna zmena (významnej) ekonomickej veličiny (napr. cenovej hladiny), pozri šok (ekonómia)
* prenesene: nepredvídaná nepríjemná politická, ekonomická a podobná situácia, zhrozenie, zlom
* starší typ číselnej sústavy (1 šok = 60 kusov), pozri šok (číselná sústava)
* lekársky vedecko-fantastický román Robina Cooka z roku 2001, pozri ''Šok'' (román)

## Pozri aj
* shock
* sok
* stres
* šok a hrôza (rapídna dominancia)
* trauma
Neuroendokrinná bunka

**Neuroendokrinné bunky** (iné názvy: **endokrinno-parakrinné bunky, paraneuróny, difúzny (neuro)endokrinný systém, difúzne endokrinné bunky**, najmä staršie: **bunky APUD/systém APUD**) sú endokrinné bunky s neuronálnymi vlastnosťami, presnejšie: bunky vylučujúce a syntetizujúce molekuly, ktoré (zladenými procesmi) spôsobujú regulované uvoľňovanie neuropeptidov, neurotransmiterov alebo hormónov, a ktoré na rozdiel od nervových buniek netvoria synapsy. Je to teda typ buniek medzi nervovými bunkami a (klasickými) endokrinnými bunkami.

## APUD
APUD je skratka z "amine precursor uptake and decarboxylation" a tento pojem zo 60. rokov pôvodne označoval systém endokrinných buniek, ktoré sa nachádzajú vo viacerých tkanivách, obsahujú veľa flurogenických amínov, a sú schopné vychytáť amínové predstupne (amine precursor uptake) a dekarboxylovať ich na peptidické hormóny. Odhliadnuc od skutočnosti, že autor pojmu APUD sa mylne domnieval, že všetky tieto bunky majú rovnaký pôvod - v neurálnej lište -, čo sa ukázalo byť omylom, táto definícia pokrýva značnú časť neuroendokrinných buniek a dnes sa pojmy používajú ako synonymá.

## Literatúra
* Fritsch - Kühnel: *Color atlas of human anatomy*, zv. 2, 2007
* Korček J.: *Vybrané kapitoly z brušnej chirurgie*,Nitra 2007, Tlač: Michel Angelo, ISBN 978-80-969120-6-3
* Santamaría - Ingelmo - Pozuelo - Rodriguez: *Neuroendocrine cells and peptidergic innervation in human and rat prostate*, 2007
* Scherübl - Hescheler: *The electrophysiology of neuroendocrine cells*, 1995

Kategória:Typy buniek
Kategória:Anatómia
Koherenčná teória

**Koherenčná teória** alebo zriedkavo **teória koherencie** môže byť:
*vo filozofii:
**koherenčná teória pravdy
**koherenčná teória zdôvodnenia
*v psychológii: teória G. E. Müllera, vychádzajúca z nahradenia princípov celostnej psychológie hypotézou vzniku komplexov psychických kvalít na báze koherenčných procesov, pozri koherenčná teória (psychológia)

**Teória koherencie** je teória vo fyzike, pozri teória koherencie (fyzika)
LNB

**LNB** môže byť:

* označenie pre Polikarpov Po-2
* skratka Lotyšskej národnej knižnice ()
* Low-noise block converter, označovaný ako LNB konvertor
* v športe:
** Liga Nacional de Baloncesto, basketbalová liga Dominikánskej republiky
** Liga Nacional de Básquetbol, basketbalová liga Argentíny
** Liga Nacional de Básquetbol (Paraguaj), basketbalová liga Paraguaju
** Ligue nationale de basket

__DISAMBIG__
Drak (rozlišovacia stránka)

**Drak** môže byť:
* mýtické zviera, synonymum: šarkan, pozri drak
* lietajúca hračka na špagáte, synonymum: šarkan, pozri šarkan (hračka)
* v letectve:
** bezmotorové lietadlo ťažšie ako vzduch upútané k zemi a vznášajúce sa pôsobením vetra, pozri drak (bezmotorové lietadlo)
** základná konštrukčná časť lietadla, pozri drak (konštrukcia lietadla)
* v šachu: kombinovaná figúra s pohyblivosťou jazdca a pešiaka bez možnosti premeny, pozri drak (šach)
* prenesene: 
** prudký človek
** prísny človek, pozri pod prísnosť
** rýchly a výkonný človek, pozri pod výkonnosť
** zlý, ukrutný človek, pozri pod krutosť
* v zoológii:
** starší slovenský názov plazieho rodu *Draco*, synonymá: dráčik, dračík, pozri dráčik (rod plazov) 
** dráčik lietavý/dračík lietavý/drak lietajúci (*Draco volans*)
* v astronómii:
** súhvezdie, pozri Drak (súhvezdie)
** trpasličia galaxia, pozri Drak (trpasličia galaxia)
Mars Astrobiology Explorer-Cacher

**Mars Astrobiology Explorer-cacher** **(Max-c)** je koncept NASA, misia vozidla na Marse, ktoré má byť vypustené v roku 2018 spoločne s európskym vozidlom ExoMars. 

Vozidlo bude poháňané solárnymi panelmi s maximálnou hmotnosťou 50 kg a bude založené na komponentoch vozidla Mars Science Laboratory. Max-c vykoná na mieste astrobiologické meranie, zmeria možnosti obývateľnosti rôznych prostredí na Marse a pozbiera vzorky pre možný návrat na Zem budúcich misií. 

## Ciele misie
Hlavná úloha je hľadať v mieste, kde je veľký potenciál pre uchovanie fyzických a chemických dôkazov života na Marse, zistiť či v minulosti boli podmienky pre život na Marse, charakterizovať potenciál zachovania biologických stôp. 

Primárnou vedeckou úlohou je pristáť na mieste s veľkým potenciálom obývateľnosti, a s veľkým potenciálom fyzických a chemických dôkazov života na Marse: 
* Emisie metánu spod povrchu 
* Podpovrchový vrt - vzorky zeminy z hĺbky okolo dvoch metrov pod povrchom 
* Zistenie veku hornín 
* Zistiť nedávne zmeny klímy na Marse 
* Zistenie možnosti života v napoly roztopenom ľade 

## Vlastnosti vozidla
Mars Astrobiology Explorer-Cacher bude mať podobný dizajn ako má Mars Science Laboratory, aby sa znížila cena a možnosť neúspechu. 
Toto solárnymi panelmi poháňané vozidlo bude musieť mať dosah viac ako 10 km a životnosť aspoň jeden pozemský rok. Hmotnosť, okolo 65 kg, bude väčšia ako Mars Exploration Rover a menšia ako Mars Science Laboratory alebo ExoMars. 

## Pristátie

Max-c pristane v januári 2019 v severnej hemisfére Marsu v zime.

## Referencie

Kategória:Prieskum Marsu
Kategória:Planetárne sondy
Kategória:Planetárne vozidlá
Kategória:Roboty vo vesmíre
Rassvet

thumb|Umiestnenie MIM-1 (na obrázku MRM-1) na ruskom orbitálnom segmente ISS
**Rassvet** (), konštrukčné označenie **MIM-1** (Malý výskumný modul-1, ), je jedným z modulov ruského segmentu Medzinárodnej vesmírnej stanice (ISS). Je druhým z troch príspevkov Ruska do výskumného programu stanice ISS. Aj napriek veľkej podobe v pomenovaní s blokom MRM-2 sa mu tento tvarovo, ani veľkostne vôbec nepodobá. U MRM-2 sa skôr vychádzalo z tvaru modulu Pirs, avšak MRM-1 je vyrobený na základe úplne nových projektov a preto je tvarovo veľmi odlišný. Modul obsahuje dva čelné stykové uzly, jedným z ktorých bol pripojený k spodnému stykovému portu modulu Zarja a druhý slúži na prijímanie ruských lodí Sojuz alebo Progress. Modul vyniesol americký raketoplán ''Atlantis'' pri misii STS-132 v máji 2010.

## Iné projekty

## Zdroje

Kategória:Medzinárodná vesmírna stanica
Microsoft PowerPoint

**Microsoft PowerPoint** je program na tvorenie prezentácií od spoločnosti Microsoft. Je súčasťou balíka Microsoft Office, a beží pod operačnými systémami Microsoft Windows a Mac OS.

PowerPoint používa široká skupina ľudí od podnikateľov, pedagógov, študentov až po inštruktorov a patrí medzi najrozšírenejšie prezentačné programy. 

Prvú verziu PowerPointu, ktorá sa vtedy volala „Presenter“ navrhli 14.8.1984 Dennis Austin a Robert Gaskins z firmy Forethought, Inc. (sro) v Sunnyvale v Kalifornii. Počítačovú verziu vyvíjali Austin s Thomasom Rudkinom. V roku 1987 ho premenovali na „PowerPoint“ pre problém s ochranou známkou (pozri web stránku Roberta Gaskinsa  ). Prvá verzia PowerPointu 1.0 bola vydaná v apríli 1987. Bola určená pre počítače Macintosh. V auguste 1987 program predali Microsoftu za 14 miliónov USD a skupina okolo Guskinsa sa stala Graphics Business oddelením Microsoftu a ďalej pracovala na vývoji PowerPointu.

Pred PowerPoint-om 97 bola prezentácia lineárna, vždy prebiehala od jednej snímky k nasledovnej. PowerPoint 97 predstavil hypertextové odkazy, makro programovací jazyk VBA a vlastné animácie, ktoré umožňujú užívateľom skočiť počas prezentácie na ľubovoľné miesto alebo vytvoriť animáciu na snímke. 

Verzia 2010 bola doplnená o možnosť zachytávania obrazovky (Screen capture) priamo v PowerPointe a pridávanie efektov k obrázkom. Ďalšími vylepšeniami sú nové vlastné animácie a možnosť komprimovaním vložených obrázkov a odstránením histórie ich zmien zmenšiť celkovú veľkosť prezentácie.

Vo verzii 2013 bol vylepšený nástroj Zobrazenie pre prezentujúceho, kde už nie je viac potrebné mať viac monitorov. Je tu možné aj približovanie v snímke, rýchle prepínanie medzi snímkami vďaka Slide Navigator.

Automaticky je tu už nastavená širokouhlá snímka 16:9. Boli pridané aj nové návrhy a ich variácie. Pribudli komentáre, zdieľanie súborov Office s cloudovými službami, kde je možné naraz pracovať s ostatnými ľuďmi na jednej prezentácii, kde zmeny vidíte hneď, ako sú vykonané.

## Referencie

Kategória:Microsoft Office
Kategória:Prezentačný softvér
Kategória:Softvér pre Windows
Kategória:Softvér pre Mac OS
Aviakompanija Moskva

[thumb|right|[Boeing 737|Boeing 737-300 od spoločnosti Atlant-Soyuz Airlines vzlieta z letiska Moskva-Vnukovo]]
[thumb|right|[Boeing 737|Boeing 737-300 od Atlant-Soyuz Airlines na letisku Brno-Tuřany]]

**OAO Aviakompanija Moskva** (azbukou *OAO Авиакомпания Москва*, angl. *Moscow Airlines*), do roku 2010 **OAO Aviacionnaja kompanija Atlant-Sojuz** (azbukou *OAO Авиационная компания Атлант-Союз*, doslova "a.s. Letecká spoločnosť Atlant-Zväz"; angl. *Atlant-Soyuz Airlines*) je ruská letecká spoločnosť vlastnená moskovskou vládou. Zaoberá sa pravidelnou a nepravidelnou prepravou osôb. Preprava nákladov, ktorá predstavovala od počiatku značnú časť podnikateľských aktivít firmy, a premietla sa aj do názvu spoločnosti, bola ukončená v druhej polovici roku 2008.

V Česku prevádzkuje od roku 2007 pravidelný spoj z moskovského letiska Vnukovo na letisko Brno-Tuřany.

Podľa plánov ruskej vlády sa má stať Atlant-Sojuz, po prevzatí asi desiatky ekonomicky slabších a zadĺžených spoločností, základom pre vznik novej, mohutnej, štátnej leteckej spoločnosti Rosavia, ktorá by mala byť rovnocennou konkurenciou pre Aeroflot. Spoločnosť prevzala v roku 2008 záväzky a sieť niektorých bankrotujúcich dopravcov, ale ďalší osud týchto plánov je v podmienkach pokračujúcej finančnej a ekonomickej krízy neistý.

Napriek veľkým dlhom pokračuje rozširovanie flotily o stroje Boeing 737-800 a na aerosalóne MAKS 2009 podpísali zástupcovia spoločnosti zmluvu s lízingovou spoločnosťou Iľjušin Finance na prenájom 30 kusov regionálnych lietadiel An-148 a 15 kusov Tu-204SM pre stredné trate. Dodávky by sa mali začať v roku 2010.

## Flotila

## Zdroj

Kategória:Zaniknuté letecké spoločnosti
Kategória:Letecké spoločnosti Ruska
Kategória:Podniky založené v 1993
Národný park České Švýcarsko

**Národný park České Švýcarsko** (doslova České Švajčiarsko, nemecky: *Böhmische Schweiz*) je chránené územie na severe Ústeckého kraja (medzi obcami Hřensko a Chřibská) pri hraniciach s Nemeckom, kde priamo susedí s Národným parkom Sächsische Schweiz (doslova Saské Švajčiarsko, ). Územie patrí do geomorfologického celku Děčínská vrchovina.

NP bol založený z dôvodu ochrany skalných miest a miestnej fauny a flóry. V oblasti sa vyskytujú viaceré skalné útvary – steny, brány a veže, ktoré vystupujú nad súvislé lesy. Významné toky v parku sú Kamenice, Křinice a Labe, ktorá vytvára skalnatý kaňon.

Názov České Švýcarsko pochádza z pomenovania Sächsische Schweiz, ktoré sa od 18. storočia používa pre nemeckú časť Labských pieskovcov. V roku 1972 bola vyhlásená CHKO Labské pieskovce s výmerou . V roku 2000 sa severná časť CHKO stala Národným parkom s výmerou chráneného územia  a CHKO sa stala ochranným pásmom Národného parku. NP susedí aj s CHKO Lužické hory.

## Iné projekty
.


České Švýcarsko
České Švýcarsko
Kategória:Ministerstvo životného prostredia Českej republiky
Ivan Belák

**Ivan Belák** (* 23. január 1978, Handlová) je slovenský futbalista, v súčasnosti tréner mládežníckeho futbalu MŠK Žilina. Získal viacero ocenení.

## Externé odkazy
* national-football-teams.com
* Profile na Weltfussball.de
* football-lineups.com

Kategória:Osobnosti z Handlovej
Kategória:Slovenskí futbalisti
Kategória:Hráči FK Baník Prievidza
Kategória:Hráči FK NCHZ Nováky
Kategória:Hráči FK Púchov
Kategória:Hráči MŠK Žilina
Kategória:Hráči FK Senica
Kategória:Hráči FC Baník Horná Nitra
Národný park Sämen

**Národný park Sämen** (alebo **Národný park Simien** atď. - pozri Sämen) je chránené územie v Etiópii. Nachádza sa v kraji Amhara na severe krajiny. Rozprestiera sa v masíve Sämen (Simien) a zahŕňa aj najvyšší vrch v Etiópií - Ras Dašän.

Park bol založený na ochranu významných raritných druhov, napr. vlk etiópsky (*Canis simensis*), pavián dželada (*Theropithecus gelada*), rys karakal (*Caracal caracal*), bradáň žltohlavý (*Gypaetus barbatus*) a kozorožec walia (*Capra walie*), ktorý sa nikde inde nevyskytuje.

Park bol založený v roku 1969, v roku 1978 bol zaradený do zoznamu svetového dedičstva UNESCO avšak v roku 1996 bol pre vážne znečistenia zaradený do zoznamu svetového dedičstva UNESCO v ohrození.

## Iné projekty
.

## Externé odkazy
* Národný park Sämen 

Kategória:Národné parky v Etiópii
Kategória:Lokality Svetového dedičstva v Etiópii
Kategória:Lokality Svetového dedičstva v ohrození
Čchang-čeng (raketa)

[thumb|Štart rakety [Dlhý pochod 3A]]

**Čchang-čeng** (doslova *[[Dlhý pochod]]*;  –  – skr. CZ;  – skr. LM) je rad kozmických nosičov vyvíjaných Čínskou ľudovou republikou. Ako prvý nosič CZ-1 bola použitá modifikovaná medzikontinentálna strela Tung feng 4.

## Typy rakiet
* Čchang-čeng 1 – prvá čínska nosná raketa, mala 3 stupne, v roku 1970 vyniesla prvú čínsku družicu
* Čchang-čeng 2A – dvojstupňová raketa použitá iba pri jednom neúspešnom štarte v roku 1974
* Čchang-čeng 2C – dvojstupňová raketa používaná od roku 1975 dodnes
* Čchang-čeng 2D – dvojstupňová raketa používaná od roku 1992
* Čchang-čeng 2E – dvojstupňová raketa prvýkrát so štyrmi pomocnými bočnými motormi, používaná v rokoch 1990 – 1995
* Čchang-čeng 2F – raketa používaná pre pilotované lety
* Čchang-čeng 3A – trojstupňová raketa používaná hlavne pre vypúšťanie satelitov na geostacionárne dráhy
* Čchang-čeng 3B – trojstupňová raketa so štyrmi pomocnými bočnými motormi, používaná od roku 1996, v súčasnosti najvýkonnejší čínsky nosič
* Čchang-čeng 3C – trojstupňová raketa s dvoma pomocnými bočnými motormi
* Čchang-čeng 4A – trojstupňová raketa využívaná hlavne pre vynášanie družíc na polárne dráhy, jej mierne modifikované verzie sú CZ-4B a CZ-4C
*Čchang-čeng 5 – ťažká nosná raketa pre vynášanie nákladov do 25 000 kg na nízku obežnú dráhu
* Čchang-čeng 6 - pripravovaná ľahká nosná raketa odvodená od prvého stupňa rakety Čchang-čeng 5

  

## Iné projekty

Kategória:Program Šen-čou
Kategória:Čínske nosné rakety
Park Mużakowski

**Park Mużakowski** (po poľsky) resp. **Fürst-Pückler-Park Bad Muskau** (po nemecky, hovorovo *Muskauer Park, Fürst-Pückler-Park*) je najväčší anglický park na území Nemecka a Poľska. Rozprestiera sa v Hornej Lužici na oboch brehoch rieky Lužická Nisa, ktorá tvorí hranicu Nemecka s Poľskom. Jeho rozloha na poľskej strane je  a na nemeckej .

Park založil nemecký šľachtic a krajinný architekt Princ Hermann von Pückler-Muskau v roku 1815 1844. V roku 2004 bol park zaradený do zoznamu svetového dedičstva UNESCO. V parku sa nachádza nový a starý zámok, oranžéria a viaceré stavby.

## Iné projekty

 

Kategória:Lokality Svetového dedičstva v Poľsku
Kategória:Lokality Svetového dedičstva v Nemecku
Kategória:Parky v Nemecku
Kategória:Parky v Poľsku
Sämen

**Sämen** (iné prepisy resp. staršie názvy: **Semen, Samen; Simén, Simien, Semien**, z toho na Slovensku tradične **Simien**) môže byť:
* bývalá administratívna jednotka (avradža) v Etiópii, pozri Sämen (avradža)
* horský masív (vrch resp. vrchy) v Etiópii, pozri Sämen (masív)
* Národný park Sämen

**Simien** môže byť:
* Wayne Simien, americký basketbalista
* Terrance Simien, americký hudobník
* Tracy Simien, bývalý futbalista
Furmanská ulica (Bratislava)

náhľad|Furmanská ulica

**Furmanská ulica** je slepá ulica v Lamači, mestskej časti Bratislavy, nachádza sa medzi diaľnicou D2 a železničnou traťou.
* PSČ: 841 03

Pomenovaná je podľa furmanov - povozníkov. Zaujímavosťou je, že v Lamači sa nachádza aj Povoznícka ulica. Pôvodne tvorila časť Agátovej ulice.

## Externé odkazy
* Furmanská na mape Bratislavy

## Iné projekty

Kategória:Ulice v Lamači
Povoznícka ulica

**Povoznícka ulica** je ulica v Lamači, mestskej časti Bratislavy, nachádzajú sa na nej rodinné domy.

* PSČ: 841 03

Pomenovaná je podľa povozníkov - furmanov. Zaujímavosťou je, že v Lamači sa nachádza aj Furmanská ulica.

## Galéria

Obrázok:Segnare_Povoznicka_kriz.jpg|Kríž na križovatke Segnárov a Povozníckej ulice.


## Externé odkazy
Povoznícka na mape Bratislavy

Kategória:Ulice v Lamači
Kunerádska ulica

náhľad|Kunerádska

**Kunerádska ulica** je ulica v Lamači, mestskej časti Bratislavy, z jednej strany sa na nej nachádzajú rodinné domy, z druhej železničná trať.
* PSČ: 841 03

Ulica je pomenovaná podľa slovenskej obce Kunerad.

## Externé odkazy
* Kunerádska na mape Bratislavy

## Iné projekty

Kategória:Ulice v Lamači
Pod násypom

náhľad|Pod násypom

**Pod násypom** je ulica v Lamači, mestskej časti Bratislavy, nachádzajú sa na nej rodinné domy a kúpalisko.
* PSČ: 841 03

## Externé odkazy
* Pod násypom na mape Bratislavy

## Iné projekty

Kategória:Ulice v Lamači
Abú Míná

**Abú Míná** (v cudzojazyčných prepisoch *Abu Mina, Abu Mena, Abu Manna, Abumna(h)*) bolo mesto, chrámový komplex a pútnické miesto v starovekom Egypte asi 45 km juhozápadne od Alexandrie. Zachovali sa iba ruiny, zväčša základy veľkých budov ako bazilika. 

Od roku 1979 sú pozostatky mesta zapísané v zozname Svetového dedičstva UNESCO a od roku 2001 sú pre zvýšenie hladiny spodnej vody a následnú nestabilitu zapísané aj na jeho zozname ohrozených pamiatok. Lokalita bola nájdená v rokoch 1905 až 1907.

## Iné projekty

## Externé odkazy
* Abú Míná na stránke UNESCO

Kategória:Staroveké mestá
Kategória:Zaniknuté mestá 
Kategória:Lokality Svetového dedičstva v Egypte
Kategória:Lokality Svetového dedičstva v ohrození
Kategória:Archeologické lokality v Egypte
Kategória:Pútnické miesta
Rácova ulica

**Rácova** ulica je ulica v Lamači, mestskej časti Bratislavy spájajúca ulicu Pod Zečákom a Segnáre, nachádzajú sa na nej rodinné domy.

Pomenovaná je podľa Jána Ráca, predsedu obvodovej rady Bratislave IV – Lamači za KSČ v r. 1948.

## Externé odkazy
Bratislava - Lamač Rácova na mape Bratislavy

## Referencie


Kategória:Ulice v Lamači
Terumoto Móri

**Terumoto Móri ** (,  22. januára  1553 – 27. apríla 1625), bol synom Takamota Móriho a vnukom a následníkom veľkého bojovníka Motonariho Móriho, bojoval proti Hidejošimu Tojotomimi ale nakoniec prešiel na druhú stranu a zúčastnil sa ťaženia na Kjúšú (1587) na Hidejošiho strane a postavil hrad Hirošima, teda v podstate založil Hirošimu.

Terumoto bol členom Rady piatich starších menovanej Hidejošim. Na vrchole svojej moci na konci 16. storočia Terumoto riadil územie s výnosom 1,2 miliónov *[[koku]]*. To znamená, že by mohol do boja zmobilizovať viac ako 120 000 mužov.

Postavil sa proti Iejasuovi Tokugawovi no nezúčastnil sa bitky pri Sekigahare.  Terumoto ostal v tom čase na hrade Osaka chrániť Hidejoriho Tojotomiho a krátko po Sekigahare sa vzdal. Iejasu zredukoval Terumotovo léno, nechal mu iba provincie Nagato a Suó (provincia) v celkovej hodnote 369 000 koku.

Veril, že je podpriemerný generál a mimo bojového poľa mu chýbala motivácia a vôľa. Mal iba malý vplyv na posledné roky obdobia Sengoku, často nechávajúc bojovať podriadených a nižších členov klanu namiesto seba. Verí sa, že ak by bojoval pri Sekigahare alebo zobral Hidejoriho na bojové pole, bol by Iejasu na mieste porazený. No dokázal dobre riadiť svoje panstvo a úspešne udržať pohromade klan Móri, aj keď jeho panstvo bolo zredukované na tretinu.

## Externé odkazy
* Samurai Archives- Móri Terumoto 

## Zdroje

Kategória:Narodenia v 1553
Kategória:Úmrtia v 1625
Kategória:Osobnosti obdobia Sengoku
Kategória:Klan Móri